Alegzandra/wili-2018-roplus huggingface dataset:
'Nte ła Penixoła Balcanega son infati situai, en parte i teritori de Croasia, Servia, Slovenia e Itałia (Venesia Julia) e conpletamente i teritori de Bosnia-Erzegovina, Montenégro, Albania, Macedonia, Grecia, Bulgaria. Gha fa parte anca ła Turchia eoropea.

Le é senza ceppo, cioè contrappeso, parké no le à da compier osilažion de nisun genere; le é quindi ferme, tacađe a putrele o travi; le vien sonađe con la percusión del batoč de entro o de martèi de fòra (čiamađi "elettrobattenti" se ge n'é la elettrificažion). In Italia le canpane fìse le é squasi sempre pičole e fracađe drento te l' campanìl, speče se le fa part de 'n complèso de canpane. Nei carilon, difusi te 'l nord Europa, le riva anca a 60 o pì esemplari te 'n solo campanìl.

'Ntel xenaro 2007 xe deventà una de łe concorenti de ła setima edision del Grande Fratello, reality show, prexentà da Alessia Marcuzzi so' Canale 5, in cui ła gà riscòso suceso e notorietà. Dopo 'na tałe esperiensa ła gà poxà par diversi całendari, infra i quałi queło sensa vełi pa'l programa de Italia 1 Lucignolo (firmà Loney Photo), del quałe xe stàda inviàda ne łe istà 2007 e 2008 co'l soranòme de Diavolita.

El 18 de novenbre xè el 322° dì de l'anno secondo el całendario gregorian (el 323° 'nte i anni bisestiłi). Ghe manca 43 jorni par la fine de l'anno.

Ła costrusion de ła baxéłega se pensa che ła sia tacà xà 'nte'l 1232, un ano dopo che xe morto Sant'Antonio, e ła xe nà vanti fin al 1310. Altri laori de modifega i xe stà fati inte'l XV secoło.

Al sistema Cronquist al met la fameja de le Vitaceae 'te 'l orden Rhamnales, ma 'l Angiosperm Phylogeny Group (APG) al la atrubuiss a 'l clade Rosidi.

Pregevołe ed orìxinałe edificio fato costruìre 'nte ła xona meridionałe del teritòrio comunałe a ła fin de l''800, so projeto de l'Inx. Crescentino Caselli, da parte de un nodàro torinexe cofà so "caxa de canpagna". Xe stà sede de un Circoło Sociałista dal 1919 al 1922, ano in cui xe stà dà ałe fiame da 'na squadra fasista. Unco' apartien a privà che ghe abita.

Al terzo fin de la setimana de setenbre de ogni anno a Grùmoło el se tien la tradisional e ormai rinomà sagra paesana "Festa del riso", giunta a la 30ª edisiòn nel 2016 (del novo arco de la sagra)

El 30 de agosto xè el 242° dì de l'anno secondo el całendario gregorian (el 243° 'nte i anni bisestiłi). Ghe manca 123 jorni par la fine de l'anno.

Par e carte geografiche e par e carte nautiche el discorso śè diverso, quei che faseva stè carte i gera dei veri e propri cartografi, siori importanti conosui in tute e tere emerse. Qualche nome? Par nialtri Veneti, el più importante el śè el Padre Vincenzo Maria Coronelli (1650-1718), Cosmografo dea Serenisima Republica. Dopo ghe śè Jodocus Hondius, G. Antonio Magini, Abraham Ortelius, Gerard Mercator, Willem Janszoon Blaeu, Johannes Janssonius e tanti altri che dispiase no meter, ma ghe voria tanto spaśio.

Santorso l'è on comun de 5273 abitanti deła provincia de Vicensa. Co ghe xera i romani antighi ła sé ciamava "Salzena" (inteła parlada scledense "Salxena"). Inteła ciexa del Santo łe xe conservade łe rełiquie de San Orso.
El gà speso dovesto recitar ròłi da tepista o da personaxo de poca comandaìsa. 'Ntel 1967 el porta in tełevixion el so primo ròło, ne ła ridusion sinematografega de Ride with terror cimàda New York ore tre: l'ora dei vigliacchi]] (The Incident), vadagnando subito premi, vixibiłità e suceso. Dopo altri połiseschi, el vien ciamà in Itałia par un spaghetti-western, ma el film che ło farà conoser al publico itałian xe L'uccello dalle piume di cristallo, film de exordio de Dario Argento.

iberica: l' iberico l'è n' antra antica łéngoa na olta parlà in te ła penixoła. Sta teoria, nota come bascoiberismo, l'è famoxa parché difexa dal pare de ła linguistica, William von Humboldt, che l' afermava come l' idioma ibero el fuse predecesor del basco. Al dì d' ancó la teoria la resta atuałe, nonostante par certi la rełassión la se limitarea a un łigame tra łe łéngoe iberica e basca, mentre altri i ritien che entranbe łe łéngoe le farea parte de un steso grupo łenguistego ma che el iberico no' l sarea un antenato del basco.

Ten tanti posti, ogni vendre a le 15.00, se costuma infin da tenp lontani de sonar le "agonie", cioè 33 bòt in memoria de la mort de la mort de Gesù.

'Ntel 2012 vien publicà el CD "Xente Molesta" registrà in Texas in una de łe sałe pì sognàe da tuti i muxicisti ła Sonic Ranch. In sto album ne ła canson che dà nome a l'albun partesìpa anca ła voxe feminiłe de Lady Poison.

El PPI el ga rapresentà par i catołeghi itałiani el ritorno organizado ała vita połitega ativa dopo tanti ani de asensa a causa dela enciclega Non expedit conseguente ałe vicende de ł'unificasion nasional.

El canpo de conçentramento de Auschwitz el gera un canpo de sterminio nazista, situà viçin a ła çità połaca de Ośwjęcim (en tedesco: Auschwitz) e in funsion durante ła seconda guera mondiałe, tra el 1940 e el 1945. Faxeva parte del conpleso, oltre al canpo prinçipałe, denominà "Auschwitz I", anca el canpo de sterminio de Auschwitz II-Birkenau e el canpo de lavoro de Monowitz.

In tel secoło XVII, uno de i grandi dinamixatori culturałi e połitici de i Paexi Baschi l'è stà el pare jexuita Manuel Larramendi (1690-1766), autor de na gramatica e de un dissionario basco. Ła so influensa la marca un prima e un dopo en ła łeteratura basca. El se ocupava de la coressión dei manoscriti de tanti scritori de ła so epoca prima de stanparli, e se pol considerarlo uno dei leader o referenti del so tenpo.

Su na popolassión de 2 975 000 abitanti divixi tra łe 7 provinse de i Paexi Baschi, el 26,9% l’ è biłingue (francexe o spagnoło) e ’l 15,3% el conose aprosimativamente el basco par un totałe de 1 255 750 ’’euskaldun’’, cioè parlanti basco (i locutori biłingui ativi i' è 881 300 e 454 400 quei pasivi). Da sto punto de vista, i abitanti dei Paexi Baschi i se divide in 4 grose categorie che i‘ è:
A 'l dì de incoi a scopo estetico ten žerti posti gnen fat de le pavimentažion che le ghe someja vagamente a 'l codolà. Se trata de an strato pitost fin de sasset tonti incalcadi te 'n betume a base de cimento Portland. Se cognoss direti al inbrojo parchè la pavimentažion la ristcia de saltar sù par colpa de 'l giaž, no la se deforma ma la se creba se ghe passa sora an peso concentrà (tipo na roda de 'n camiun), i sass i è pì pižoi e distanti, i interstiži i à an color bluastro.

La ven doparà ncora deso per manifestassion ligà al mondo del spetacolo - tra cui un prestigioxo festival lirico estivo, oltre a ła finałe del Festivalbar - e par altri eventi culturałi. Nel 1984 i g'à infin fato rivar in Arena l'ultima tappa del Giro d'Italia de ciclismo.

In sta maniera ogni emisfero de ła tera el vien sudivixo in tre da do ixoterme: cueła de i 18 °C de'l mexe manco caldo e cueła de i 10 °C de'l mexe pì caldo. L'area dełimità da ste do ixoterme xe aponto cueła de i climi de łe medie latitudini.

Al dì de incoi i cessi i è quele stanže che gnen doperade a 'l unico scopo de ndarghe entro a pissar o chegar, e cuasi tuti i è dotadi de 'n lavandin co 'l acua corente. Al posto de 'l buss ghe 'n è na turca o am water e na vascheta par tirar l'acua. la condota fognaria la à da esser a norma de lege. Te le case inveže ghe n'è i bagni, cioè de le stanže che le serve tant da cesso fa par lavarse in modo paržjal e conpleto.

Łe restrisioni de contesto in te łe quałi ła forma famiłiare ła pol esar utiłixà i' è tante: tuti i partecipanti a ła conversassión i ga da esar amici del steso seso, e mia tanto difarenti d' età. Alcuni diałeti i fa diretamente a manco de ła forma famiłiare. Da notar che ła seconda parsona singołare formałe la se coniuga in parałeło a łe altre forme plurałi, il che podarea indicar che na olta l' era ła seconda parsona plurałe, che dopo l' à scomisià a esar uxà come un singołare formałe.

I partesipa ała seràda edision tełevixiva de Zelig (ciamà Zelig Circus) e da ałora i xe senpre stà prexenti 'ntel programa. In più i gà partesipà a Gnu so Rai 3 e a L'ottavo nano co' i fradèłi Guzzanti e a trasmision so reti locałi. I so personaxi de maxor suceso xe i "Nati stanchi", do xóveni disocupà che calca el stereotipo del siciłian svojà. A questi, nei ultimi ani, i ghe n'à xontà dei altri i "Fratelli corner", val à dir la parodia de do xogadori de l'Inter o Nasionałe de calcio itałiana. El vero, grando suceso, xe però stà queło teatrałe: el primo spetacoło se ciamava In tre sull'arca di Noè, de rimarco xe anca l'ultimo spetacoło: Sono cose che capitano.

I regni bantu del Congo, di Loano e di Teke gha verto le trate comerciali en tuta la zona del Congo. I abitanti fasea marcà de sciavi, ma anca de oro che vegnea da lo Shaba e dal Katanga. Par on periodo, ghe fu anca na diocesi catolega co on vescovo locale.

On arcipełago el xe on grupo de ixołe. I arcipełaghi i se cata generalmente in mare aperto, pì raramente visin a on continente. I xe speso de natura vulcanica, e i se cata speso longo łe dorsałi sotomarine o i punti caldi, ma a ghe xe tanti altri procesi che i può generare sto fenomeno, tra i quałi ł'eroxion e el deposito de sedimenti.
Co che ła xente ła pense a Polxeła par forsa ła pensa anca a qûeła małora de ł'ałuvion intel 1951. A novenbre de qûeł'ano łà el Po el gavéa róto i arxeni a Oc'bel e ł'aqua ła gà scuminsià ndar int'i canpi; parché ghe jera ła Fosa in sità i 'nzegneri i gà pensà che ł'aqua ła se podese tegner drento intel cain che ghe jera in tra Oc'bel e Polxeła, parò i gà sbajà far i cunti e ghe jera asè pì aqua. Parò i arxeni no i gà tegnùo e ł'aqua ła xe ndà rento inteła Fosa e intel Canal Bianco, che'l gà róto a Arquà; soło co i se gà incorti i gà tajà i arxeni deła Fosa par darghe sfógo a ł'aqua che ła ndése intel mar travesando i canpi intel baso Połexene. Xe vero parò che intel baso Połexene ghe jera pena stà łe bonifeghe e ghe jera anca tanti canpi de sóta del liveło del mar; ła piena la jera granda asè e ł'aqua ła xe tornà indrìo incontra Rovigo, indove che la se gà fermà ała perifarìa. Dó tersi deła tera del Połexene la jera sota ł'aqua, e i gavéa fin paura che no se podése gnanca pì coltivar i canpi.

Wadowice (IPA=vadɔ'vʲiʦɛ; in todesco Wadowitz), ła xe ła sità dova ca xe nato Papa Giovani Pagoło II, al secoło Karol Józef Wojtyła, ła se cata in Połonia tra Cracovia (48 km a nordest) e Bielsko ai piè deła cadena montuoxa dei picołi Beskidy, antistante ai Carpazi. Ła sità che ła se cata sol fiume Skawa (in todesco Schaue) e cunta sirca 19 000 (2014) abitanti ła xe el sentro aministrativo del distreto (gmina) de Wadowice e del Powiat Wadowicki e apartien al voivodato deła Picoła Połonia (in połaco Małopolskie).

L' ojeto direto de un verbo el xe l'argoménto verbałe diretamente colpìo da l'asion del verbo transitivo. I verbi intransitivi invese no i à mìa ojeti direti.

Łe ultime elexion aministrative del 28 setenbre 2008 łe ga porta al governo del Land ła coałixion CSU - FPD. Intel parlamento del rejonal ghe xe 180 rapresentanti, cusì disribuii CSU 92, SPD 39, Freie Wähler (łiston apartitego) 20, B90/Grüne 19, FDP 16, miga iscriti 1.

Ł'albio xe ła vasca, el contenidor, fato in muradura, dove che magna i mas-ci o altri animałi. El połe èsare uxà anca pa altri mestieri. Raquanti albii i xe anca ben fati.

Tra el 1848 e 'l 1936 se produxe el coxì ciamà euskal pizkundea o rinasimento basco, cuando se cata ła poexia cultista de autori come Lizardi o Lauaxeta, inpregnà del stile de i poeti sinbołisti. Sta epoca la podarea aver dà come rixultato una piena normałixassión de ła łéngoa basca a ła pari con el xviłupo de ła so società, se no fuse che ła goera siviłe la ritarda sta tapa de maturassión.

L'area ministrativa del Na h-Eileanan Siar (Ebridi esterne) el xe l'ugnol onde che el gaelego el rapresente uncora uncuò la lengua pì chiacolada da la povolazion. Squasi tuti i gaeleghi i parla comunque la lengua inglese.

El 15 de lujo xè el 196° dì de l'anno secondo el całendario gregorian (el 197° 'nte i anni bisestiłi). Ghe manca 169 jorni par la fine de l'anno.

I Khoikhoi che i ga canbià stile de vita par diventar pastoralisti – sirca en tel I secolo a.C. – i ga anca scominsià a ocupar le savne del sud del paexe. L’agricoltura la xe rivà co i primi bantu. Anca la tecnologia d i metali la xe rivà da de fora.
El cren el xe na pianta dełe Brassicaceae: ła Armoracia rusticana o anca Cochlaria armoracia. Ła xe ciamà kren anca in Austria, anca se el so nome todesco xe Meerrettich; i inglexi i ła ciama horseradish, i taljàn rafano. Originaria del Sud e del'Est Europa, deso el se trova dapartuto. Ghin parla Catone intei so scriti su l'agricoltura. A Pompei ghe xe un mosaico ke ło rafigura. Plinio el Vecio el parla del cren 'nteła so opera Historia Naturalis.

Nel 1992 ghe stà le prime elesioni democratiche , vinte da Pascal Lissouba. Denis Sassou-Nguesso l’è tornà dopo na serie de violenze tra l’esercito e le milisie private de Sassou-Nguesso nel 1997.

Ła fiancada sud de ła piasa ła xé squaxi del tuto ocupada dal Pałaso de ła Raxon. Łe scałinade da łe quałi se intra łe se ciama Scała de łe Erbe e dei Oxei par via dei produti che ghe vegnéva vendui de vanti. Intaresante xé el Volto de ła Corda, el pasajo par st'altra piasa, indove i vegnéva punidi i marcanti dexonesti a culpi de scuria. Su łe laste de piéra bianca, daspò ghe xé łe insixion de łe antighe mexure padovane, sénpre par recordar ai marcanti de no stare a inbrojare.

'Ntel 1993, dopo on test col team Larrousse, el core do gran premi de Formula 1 'ntela Minardi, costreto in entrambi i casi a ritirarse. L'ano seguente el core par sete olte con la non competitiva Simtek. El meior risutado xè on 9° posto 'ntel Gran Premio di Fransia.

So le coline de Tsodilo, en tel nord ovest del paexe, i ricatamenti archeologici i xe stà datadi de 19 000 ani fa.Le popolasioni che le vivea qi le xera de caciatori-racoglitori, del grupo boscimane. I ricatamenti, che i spasia par tut sti ani, i xe xonsistenti co i grupi khoisan che se cata anca ancò en tel Botswana.

Ministrativamente, la region la se divide dai tenpi de la Revoluzion Francese in do departamenti: el Ren Basso o Bas-Rhin al nord, co la cità de Strasburgo e l'Ren Alto, Haut Rhin, al sud. Ambi i departamenti i coincide prossimativamente co la tradizional division de Haute-Alsace e Basse-Alsace.

El zircuito del Mugelo l'è longo 5 245 metri e gha 15 curve. L'è de proprietà de la Ferrari, se cata en Toscana, en Mugelo par l'apunto, tacado a Scarperia, ne la zona dove surzea un vecio zircuito stradal sede de gare automobilistiche. L'attual zircuito fu fato 'ntei ani '70, par iniziativa de la Ferrari, e inaugurà 'ntel 1974.

Sia quel che sia, Rialto ła xé 'ndada vanti a eser na xona inportante, spece dal 1097, có i ghe ga spostà qua el mercà de Venesia. 'Ntel sècoło daspò un ponte de barche el xé stà meso sul Canal Grando. Sto ponte presto el xé stà reclutà da un ponte de legno, eora, daspò chel xé cascà xó e tirà su de novo per qualche volta, dal Ponte de Rialto che ghe xé ancuo.
Oltra a conparìr nei primi do albun dei Velvet, Cale gà sonà l'organo nel brano Ocean durante łe sentàe de registrasion par publicàr el quarto disco del grupo Loaded, squaxi do ani drìo ła so insìda da ła formasion del grupo. Infati el jera stà reportàin studio dal manager del grupo Steve Sesnick in un tentativo patòco de darghe ancora foram a quel grupo orixinal che gera i Velvet. Sìben ła version precedente che gaveva anca ła so cołaborasion no xe finìa so' ła finałe de l'albun, la rejistrasion demo de Ocean xe stà po' parte de ła ristanpa slargà del disco Loaded: Fully Loaded Edition del 1997. A ła fìn, altre sinque canzoni inedite registrate da Cale quando ancora era un membro dei Velvet Underground tra il 1967 e il 1968, sono state incluse nelle raccolte di inediti VU (1985) e Another View (1986).

'Ntel 1981, Cale xe pasà a ła A&M Records e gà provà a trovàr un son pì comerciałe co' l'albun Honi SoitHoni Soit]]. Andy Warhol s'à ocupà de ła grafega de coertina, el design xera in bianco e negro, ma contro ła vołontà de Warhol, Cale ghe gà vosùo far cołoràr. El nòvo corso no gà avùo suceso, e 'l so raporto co' ła A&M xe finìo. Ai tenpi, Cale gà spoxù ła so tersa mugèr, Rise Irushalmi. (I so primi do matrimoni gera stài rispetivamente co' Betsey Johnson e con Cynthia Wells, megio conosùa cofà "Miss Cynderella" de łe The GTOs).

Al dì d’ ancó el basco el gode de uno status de co-ofisialità in te łe rejoni basche de ła Spagna: l’ intiera comunità autonoma dei Paexi Baschi (dal 1982) e parte de ła Navara. El basco no ’l ga alcun status ofisiałe in te i Paexi Baschi del nord in Fransa ndoe i çitadini no i pol uxar el basco in te łe corti de giustisia francexi. Paradosalmente, è consentio l’ uxo del basco in te łe corti francexi ai baschi de nassionałitá spagnoła (con ła tradussión), visto che el basco l’ è riconosuo da l’ altra parte de ła frontiera.

Matswa el xe scampà en Fransa en tel 1935 e continuà el so laoro politego soto falso nome. El ga anca conbatù contro i todeschi e el xe stà ferio al fronte. Aresta na seconda olta, el xe stà mandà ndrio en Congo en tel 1941. Matswa el xe morto en prison el 8 genaro 1942. Dopo de lu, altri ativisti i ga seguì el so esenpio de laoro par el paexe.

El primo łibro in basco che conosemo l'è stà stanpà in tel 1545, con el titoło de Linguae Vasconum Primitiae (Primisie de ła łengoa de i baschi) e firmà dal prete bascofrancexe Bernat Dechepare. L' è na cołessión de poemi ndoe l' autor el trata tematiche come ła rełijón, l' erotismo e ła so vita. El dedica versi anca al basco, e ghe da registrar che l'è cosiente del fato che el suo l' era el primo tentativo de crear na łeteratura basca. In tel so poema Kontrapas el dixe:

Daspò ła caxua de ła Serenìsima e l'istitusion dei comuni, Cavałin e Treporti łe xé stae parte de Buran e łe ghe xé 'ndae drio fin a có sto qua el xé stà meso drénto a Venesia (1923).

Ła gà recità co' Flavio Insinna ne ła fiction Ho sposato uno sbirro (2008) e in quel'altro sucesivo Ho sposato uno sbirro 2 (2010), nel ròło de publico ministero Lorenza Alfieri.
El primo scrito łonbardo cognosuo el xe el Sermon divin del 1264. L'autor el xe Pietro da Barsegapè. Ła Łéngoa łonbarda xe destinguibiłe in sotogrupi łengoisteghi che i xe intełejibiłi fra de łuri.

I pi importanti atleti de mezofondo del Kenya i xe nati a Eldoret. A Eldoret se cata anca on sentro de la federasion de atletica del Kenya par la promosion e lo svilupo de el mezofondo.

John Cale xe nato a Garnant nel Galles del sud, in una xona un mucio industriałixà del fiume Amman. Co'l jera bòcia el parlava noma ché el gałexe - a cauxa deła forte influensa de so nona materna, che no vołeva ch'el inparase l'inglexe fìn quando no l'à tacà ad andàr a scòła co'l gaveva sete ani. El se gavea scoverto aver 'na gran pasion pa'l viołonseło, cussì el gà studià muxica al Goldsmiths College, University of London. El gà anca organixà un picoło concerto essendo stà influensà da ła corente artistega Fluxus A Little Festival of New Music, el 6 lujo 1963. Inaxonta el gà contribuìo al cortometragio Police Car interesandose senpre de pì a ła sèna avant-garde. Drìoman, finìa l'academia, el ga viaxà atraverso i Stati Unìi par continuàr i so studi muxicałi slargando cussì el so bagàgio de esperiensa, grasie a l'ajuto e a l'influensa de Aaron Copland.

Anca se ale reče del profàn i rintoki dele canpane le pol sembrar tuti compagni, in Italia i esiste diversi sistemi de suono par canpane basculanti, o in movimento, par canpane fìse o ferme e par l'unión de questi doi tipi.

Alcune iscrisioni łatine in Aquitania le conserva un numaro de parołe con raixa protobasca, come par exenpio i nomi propi Nescato e Cison (neskato e gizon vol dir rispetivamente butela/toxa e omo in basco moderno). Sta łéngoa l'è ciamà aquitán e l' era prexumibilmente parlà prima che i romani i portase el łatin ai Pirenei osidentałi. I specialisti de storia basca i considera l' aquitán come basco antico. Infati ła parenteła tra basco e aquitán la sarea dimostrà xa da i łaori de Luchaire in tel 1877, anpliè posteriormente da Michelena e Gorrochategui. El dixintarese dei Romani par sta xona, l' à parmeso al basco aquitán de sopravivar mentre le łéngoe iberica e tartesico le sparea definitivamente. El basco l' à aquixío parołe del vocabołario łatin sia prima che dopo che el łatin el se evolvese in guascón (na variante de l' ocitán) e in navaro-aragonexe. Generalmente se supone che i Baschi i se sia originà in Aquitania e che da lì i sia emigrè verso sud.

El gà mołà de bevare a ła fìn dei ani setanta e drìoman el s'à doparà, nei ultimi ani de ła so vita, par jutàr le persone vitime de ła dipendensa da alcol.

Na volta l'economia del teritorio l'era baxà su l'alpeggio e su na pòvara agricoltura de montagna. Deso l'agricoltura ła cónta de manco, fora che in serti caxi tìpisi come ła coltivasion dei faxułi su l'altopian de Lamon.
La majoria de le mascare le cuerse la facia, come quele eoropee. Ghe parò anca mascare fate come scafandri, che le cuerse tuta la testa, e altre che le se porta sora la testa. Oltre a le mascare, serti popoli i usa altri simboli par i riti de inisiasion, de fertilità e i funerali. I makonde del Mozanbico i usa de i corpeti intajadi. I makua del Mozanbico i usa dei peni de legno par l’inisiasion. I kikuyu del Kenya i usa de i disegni sul corpo par el matrimonio. I maasai del Kenya i usa disegni e la riprodusion de la criniera de on leon par indicar el pasagio de uno de i stati de l’inisiasion. I materiali pi usadi i xe el legno, la pele, i osi de animal, le pene de struso o le conchilie.

Defati formalmente el Segretario de Stato no'l depende mìa dal Vatican (ente statałe) ma da ła Santa Sede (nome del Papa in quanto capo de ła Céxa Catòłica).

Łe oto fiłe verticałi de caxe łe se ciama cołone, łe oto fiłe orixontałi traverse. Łe fiłe de caxe de ło steso cołor, coinsidenti a i angołi, se ciama diagonałi.

Tutavia quando el sintagma nominałe el ga funsión de ojeto direto, ma el se cata in te na fraxe interogativa o negativa con un vałor mia determinà, el caxo che se utiłixa l'è el partitivo e 'l segno che se xonta l'è -rik: Ez daukat dirurik (No go mia schei).

Kalvītis el se ga laureà a ł'Università łetone de ł'Agricoltura ntel 1992, conseguendo na łaurea en economia. Dal 1992 al 1998 el xe sta direttore in varie atività che łe gaveva a che fare con ł'agricoltura. Kalvītis el xe stato uno dei fondatori del Partito Popołare deła Łetonia ntel 1997 e xe sta el primo ełeto al Saeima, el Parlamento nasionałe, ntel 1998. El ga fato el Ministro de ł'Agricoltura dal 1999 al 2000 e el Ministro de ł'Economia dal 2000 al 2002. Kalvītis el xe sta rieleto al Saeima e el xe diventà leader del grupo parlamentar del Partito Popołare ntel 2002.

El martareło (o martoreło, nome sientifico Martes martes) el xe un mamìfero carnivoro che el vive 'nte łe foreste de conifere e de latifoje de tuta Eoropa, dal łiveło del mar fin ai domiła metri. Se trata de na bestia longa 45 çentimetri, co na coa pełosa de altri 25 çentimetri; ła pełicia ła xe fisa e bruna, col muso e el mento scuri e na macia zała suła goła e sul peto.

Ła rejón ndo el basco l’ è parlà l’ è piasè picoła de queła nota come Paexe Basco o Euskal Herria. Tutavia vari toponimi baschi i dimostra che ‘l basco l’ era parlà in un’ area molto più estexa de queła odierna. N’ exenpio l’ è ła Vale de Aran (deso na parte de ła Catałogna parlante łéngoa guascona), in quanto haran l’ è ła paroła basca par "vale". In seguito ła cresente influensa del łatin l’ à scomisià a sostituir el basco en le xone manco montagnoxe de sta rejón.

La version atual la misura 4.563 metri contro ei 4.359 dela version en cui el xè corso 'ntei 1976 e 1977. Dopo on longo retifil inisial la ghe xè 'na curva verso destra, seguìa da 'na serie de dodixi curve molto inpegnative. Sul sircuito del Fuji el se zira en senso orario.

Ło Zar Piero el Grande el ga fondà ła sità el 27 de majo (16 de majo 'ntel całendario giuliano ałora in vigor) 1703 dopo aver conquistà ała Svezia i teritori traversà dała Neva.
1998 - Operasion Desert Fox: statunitensi e britanici i taca a bonbardar obietivi iracheni, dopo che l'Iraq el gà ostacołà el laoro dei ispetori ONU.

El termine fenomeno el xe utiłizzà in referimento a un evento oservabiłe, talvolta in l'uxo corrente sopratuto se si trata de qualcoxa de speziałe, (l'origine de ła paroła ła xe greca, da phainomenon = ziò che el xe manifesto, e pertanto oservabiłe).

Duchcov (in todesco Dux) ła xe na sità de ła Republica Ceca dove Giacomo Casanova el ga vissuo dal 1785 fin a ła so morte, avegnua el 4 de giugno 1798.

(Consonanti ostruenti: ocluxive, fricative (sibiłanti e no sibiłanti); consonanti no ostruenti: łiquide (laterałi e vibranti) e aprosimanti; vocałi (variassión ałofonica, arcifonemi)

Altra cołaborasion; ogni Marti do ełementi dei Rumatera come Daniele Bullo e Giorgio Gozzo se cołega so "Radio Bocconi" dove i partesìpa a ła rubrica "The Magnagati Show", tuto par far conosare ła saviésa popołare contando proverbi veneti de raìxa popołàr.

Barçełona Pozo de Goto el xe un groso sentro 'nte ła provincia de Mesina, el pì popołoxo dopo ła stesa Mesina. El cunta 'na popołasion de 41 569 abitanti.

El Carneval de Viareggio el se fa dal 1873. Ła sóa caraterìstega prinsipal ła xé i cortei de cari, seguidi da xénte in màscara, fati de cartapesta: sti qua i xé irònisi e i tol in giro persone inportanti.

Padre Novelli Bruno (Verona 1937 - Negrar, 14 gennaio 2003), Misionario Comboniano e famoso etnologo. El ga studia i karamojong, on popolo ugandese, el ga descrito cultura e storia, el ga anca scrito la gramatica e on vocabolario de la loro lengua.

En ła declinassión se pol diferensiar ła raixa e ła dexinensa: gizon (raixa) + -ari (dexinensa) = gizon-ari. Drentro ła dexinensa, in certi caxi, se pol catar el segno del determinante -a, el segno del plurałe -k e ła declinassión: mutil (raixa) + a (determinante) + k (plurałe) + Ø (declinassión) = mutilak.

No podendo catàr pì ròłi che ghe dase sodisfasion, el gà decixo de dedicarse a ła tełevixion laorando in diverse serie tełevixive, tra cui Banacek tra el 1972 e 'l 1974 e Doctors Hospital 'ntel 1975. 'Ntel 1978 el gà decidesto de prodùxer, dirigèr e interpretàr un film suo patòco: Cinque giorni da casa. I rexultadi però no xe stài boni e cussì el xe stà costreto a coverxarse de dèbiti. El suceso mancà par sto film ło gaveva rexo s-ciavo de l'alcol par qualche ano. Xe pròpio par cauxa de l'acol, che 'ntei ani drìo ghe xe stà oferti dei ròłi in film che jera speso de mexa vigògna. 'Ntel 1981 a George ghe xe stà oferto de interpretàr Blake Carrington ne ła serie Dynasty, el gà xirà l'epixodio piłota co' Linda Evans e Bo Hopkins, ma pì tardi el sbrasarà el ròło a cauxa de descòrdi capitài co' i autori de ła serie e ła parte xe stà ciapà da John Forsythe. 'Ntel 1983 ghe xe stà oferta, drìo el refudo de James Colburn, el ròło de cołonèło John "Hannibal" Smtith ne ła serie tełevixiva A-Team, che gà rescòso tanto suceso sia nei Stati Unìi che a l'estàro. Ła serie xe durà sinque staxon, dal 1983 al 1987.
Ała fin dea guera molti boss mafioxi in prixon, o al confin, i venia libarà, anca con el so interesamento, don Calò el ghà dato quindi un contributo importantisimo ała rinascita deła nova mafia.

En tel aprile 1973, el re Sobhuza el ga abolì la Costitusion. En tel 1979 on novo parlamento el xe stà verto co rapresentanti eleti dal re. Sobhuza II el xe morto en tel 1982 e la regina Dzeliwe la xe diventà regent par on ano. En tel 1984 la regensa la xe pasà a la regina Ntombi. El fiol de Ntombi, principe Makhosetiwe, el xe diventà re co el nome de Mswati III el 25 aprile 1986. El so primo ato regale el xe stà de abolire el Liqoqo, el consilio speciale del re.

Quatro ani dopo, inte'l 2012, i Derozer i ga fato un nóvo tour de 6 méxi, doménte ke i ga dà fóra Fedeli alla tribù, na antołoxìa de łe só kanson (pi una nóva), e un dokumentaro su ła storia sua de łori.

Le persone che indosa le mascare a scopo rituale i xe solitamente zente che ga on ruolo en te la comunità. La mascara la trasforma l’identità de la persona che – durante el rito – el entra en contato co le forse spirituali del cosmo e le rapresenta. En serti riti, le mascare le rapresenta le varie forse che le ga contribui a la creasion del mondo. Co el rito se rivive la creasion e così se mete ordine en te i raporti tra realtà fisica e realtà spirituale. A olte le mascare le xe usade en tel culto de i antenati. No bisogna pensar al uso de le mascare nel senso osidentale – canbio de identità par zugo – ne a le rapresentasioni mitiche come al teatro eoropeo. Anca se i portatori de mascare i resita, quel che i fa nol xe divartire le persone o riprodur n’opera d’arte. El loro el xe on ruolo religioso e le sene che i fa le xe ben fate no parché i diverte el publico, ma parché le riese a riorganixar la sinbiosi tra vivi e spiriti.

Ła Provincia de Córdoba ła xe 'na provincia de ł'Argentina, che ła se cata 'ntel sentro del Paexe. Ła confina a nord col Catamarca, a est con Santa Fe, a sud-est con Buenos Aires, a sud con La Pampa e a ovest con San Luis e La Rioja. Ła cavedal ła xe Córdoba. Coordinae: 31°25'01" S 64°11'02"W.

El mar Egeo (in greco Αιγαίο Πέλαγος, in turco Ege Denizi) el xe un mar nel mar Mediteraneo situà fra la parte meridional de la penìxoła balcànega e quela osidental de l'Anatolia, rispetivamente fra i Stati de la Grecia (che la posiede la gran parte de le isole) e de la Turchia (che la ga calche isoleta longo le so coste).

'Ntel 1973 el torna in tełevision co' ła serie de tełefilm Torna, in cui el raprexenta l'omonemo połisioto itałoamerican del New Jersey. Ła serie durarà soło che 'na staxon e 'l ròło fortunà sarà redità da Robert Blake co'l nome Baretta.

Ten tuti e doi i casi al à an buss te 'l pavimento de 'l diametro de na trentina de schei aonde ghe se ghe pissa e se ghe chega entro. Sot sto buss pol esserghen na vasca de racolta o na manega che porta fora par al prà.
I Rumatera nase 'nte ł'Istà del 2007 da ł'idea dei quatro muxicisti: Daniele Russo e Giovanni Gatto, che prima sonava nei Catarrhal Noise, Giorgio Gozzo e Luca Perin. Intènto de ła band xe queło de portar in muxica el stiłe de vita e ła mentałità dei toxi de canpagna, considerài sinceri e che no gà condisionamenti. La sielta del diałeto venesian intende dar credibiłità al mesagio portà dai Rumatera, e no xe visto da ła band cofà un limite visti i sucesi pasà de grupi cofà i Pitura Freska, i Sud Sound System, o i 99 Posse.

Pì senpliseménte, ła saradura ła xé un congegno fato a sarare e blocare na porta de ingreso. Ghe xé de un mucio de tipi e de vari grai de segurésa. Da ła sénplexe saradura par porte interne e cantine co na ciave mia sifrada, a ła saradura da porte in legno sia eła mesa o incasada co ciave piata sifrada, a ła saradura de segurésa par porta blindada co ciave a dópia mapa, a ła saradura a schéda magnètega reprogramàbiłe tìpega de alcuni alberghi.

Tuti i altri verbi in basco i' è ciamè perifrastici. I ga soło tre forme in totałe, ciamè aspeti: pasà prosimo (vari sufisi), abituałe (sufiso -t[z]en) e futuro/potensiałe (sufiso -ko/-go). I verbi de origine łatina, coxì come tanti altri verbi, i ga un sufiso -tu al parfeto, adatà dal łatin -tus. I verbi sintetici i ga anca forme perifrastiche, da uxar in tei tenpi pasà prosimo e senplice ndoe i' è deponenti.

Verso el IV-V secolo d.C., altri grupi i xe imigrà dal nord e i ga portà la tecnologia del fero. Verso el XI secolo, grupi bantu i xe riva en te la region.

Ficarra e Picone xe un do comico itałian formà da Salvatore Ficarra (Pałermo, 27 magio 1971) e Valentino Picone (Pałermo, 23 marso 1971) e rexo sełebre dal programa tełevixivo Zelig Circus.

El sestièr de San Marco el xé dełimità a nord dal Canal Grando; a sud, indove ła Piasa ła xé revolta verso ła Laguna de Venesia, dal basin de San Marco; a ovest dal Rio del Pałaso; a est dal Rio de San Zulian.

Ne l'autuno 2010 (insieme a Pasqualina Sanna e Veronica Ciardi) Melita xe intràda a far parte del cast del film comico Una cella per due co' Enzo Salvi, Massimo Ceccherini e Maurizio Battista: el film insìo nełe sałe sinematografeghe el 4 marso 2011. Senpre ne l'autuno 2010, ła Toniolo xe stà scriturà(insieme a Veronica Ciardi) par SMS Squadra Molto Speciale, una sitcom prodòta da ła A&B Production de Bruno Frustaci e Alessandro Caprigo, co' Enzo Salvi: ła sitcom xe stà trasmesa a partir da l'agosto 2011 so Italia 1 e Italia 2.

Inte'l xenaro de'l 2016 i xe tornài in atività. A sta reunifikasion no ga capà parte Mendez, ke'l ło ga komunikà ko un mesayo dai toni vełenoxi. Nonostante el radégo de'l basista, Seby el ga rekonyosùo ła só inportanza inte ła storia de i Derozer, spendendo parołe de riguàrdo e dixendo ke no ge sarìa sta n'altro basista ofisiałe e ke par i tour i ge n'avarìa skriturà uno de volta in volta. L'ano dopo i Derozer i ga dà fóra, dopo 13 ani da l'ultimo, un albun nóvo: Passaggio a Nordest.
Disegnà da Don Nichols e Stirling Moss, el xèra caraterizà da on longo retifil de partensa che el terminaa sora 'na velocixima curva sopraelevà. El sircuito el xè stà verto 'ntel diçenbre del 1965. Dopo l'insidente mortal subìo dal piloa niponego Hiroshi Kazato el xè stà rimanegià eliminando ea velocixima curva inisial (1975).

El poemeto el xe divixo in do parte: Jerusalem cełeste (De Jerusalem celesti) in 280 versi, e el Babilonia çità infernal (De Babilonia civitate infernali) in 336 versi. Łe so fonti łe xe l'"Apocalise", ła leteradura francescana e el repertorio dei predicadori.

Dodoma la xe la cavedal uficiale de la Tanzania dal 1973. De fato, parò, la cavedal la rimane Dar es Salaam, che la ospita ancora tuti i ministeri governativi e le ambasade foreste. A Dodoma se cata solo l’Asemblea Nasionale.

Ła so sposa, Alda Malaspina, ghe da do fiołi vanti de morir: Gianni Giacomo e Isabella. Dopo ła morte de ła mujer, Agostino el ga na rełasion co na serva, Francesca, che ła ghe da do fiołi iłegitimi: Laura e Antonio.

Sìndico: Stefano Del Cont Bernard (centrosinistra) dal 29/05/2007Sentrałin comunal: 0434 666511Posta eletronica: urp@com-aviano.regione.fvg.it

Verso ła fine de i ani otanta el deventa menbro de on grupo de hackers noto cofà "International Subversives" (Soversìvi internaxionałi). El utiłixa el pseudonemo de "Mendax" (da na frase de Orasio: "magnificamente mendace").. Inte' 1991 subise n'irruxion neła so casa de Melbourne da parte deła polixia federałe austrałian.. El saria infati riusio a asedere via modem a vari computer apartenènti a n'università austrałian e a entràre inte' sistema enformategoco del Dipartimènto deła difesa 'merican.. Inte 1992 ghe vien rivolti 24 capi de acusa de hacking. Assange xè condannà, ma en seguito xè rilasia par bona condota, dopo aver paga na multa de 2.100 dołari austrałiani.

El distreto de Vevey el jera on distreto del Canton Vaud, in Svisera, sopreso el 31 de disenbre del 2007. El confinava co i distreti de Lavaux a ovest, de Pays-d'Enhaut a est e de Aigle a sud-est, col Canton Friburgo (distreti de Veveyse e de Gruyère) a nord, col Canton Vałexe (distreto de Monthey) e con ła Fransa (dipartimento de ł'Alta Savoia 'ntel Rodano-Alpi) a sud. El capołogo el jera Vevey. El conprendeva 'na parte del łago de Ginevra.

El 31 marso 2006 xe insìo el so primo disco, intitołà Acqua futura, che gà undexe canson, tra cui ła title track scrita co' Gatto Panceri, L'ultima luna scrita da Renato Zero e Santa Vita cover de St. Teresa de Joan Osborne.

Le lengue parlae in Scozia le xe l'inglese, chiamà SSE (Scottish Standard English), Scots, na lengua zermanega che la se gh'ha desvilupà in maniera difarente respeto a l'inglese de l'Inghiltera e chiamà anca Scots o Lallans e el gaelego scozese.
'Ntel 1993 i se incontra in un viłagio turistico a Taormina, indove Picone pasava łe vacanse mentre Ficarra laorava cofà animador. Nase dònca un sodałisio artistico che coinvolge anca Salvatore Borrello e i tre 'taca exibirse in diversi locałi de cabarè siciłiani co'l nome de Chiamata Urbana Urgente. 'Ntel 1995 i se exibise in vari teatri in tuta Itałia otegnindo notevołe suceso e xudegandose diversi premi riservà ai cabaretisti. Drìoman i xe in TV in Zero e Zero so Telenorba e in Seven Show, in onda so'l sircuito Italia 7.

Łe mape le se reałixa unendo in grupi łe parlade con coincidense generałi, visto che el basco el se caraterixa par ła so varietà in giri e asenti. Łe difarense le se pol apresar da na łocałità a n' antra, se non da un quartier a n' antro. Par exenpio, se tołemo ła paroła ogia (pan), in giro par i teritori parlanti basco cataremo numaroxe varianti de ła stesa paroła come ogiya, ogiye, ogixa, ogixe, uía, uíxe, oía etc.

Nel novembre 1965, Ian Smith, capo del governo coloniale, gha dichiarà l’indipendenza unilaterale de la Rhodesia par star al poder. El Partito Union Popolar de lo Zinbàbue (ZAPU) gha tacar a far la gueriglia.

I patroni de la sità i xe San Zerman (saint Germain) e santa Zenefa (sainte Geneviève), acredità de gaver convinto Àtia a sparagnar la sità, inte'l V sècolo.

Opean el se cata a 22 chilometri da Verona. Rispeto a Verona l'è in posixion sud-est. In 'tel teritorio comunałe i se svilupa tri çentri magiori, Opean capoluogo (est), Cà dei Opi (nel mexo) e Valese (a ovest), ghe anca fraxion de Maxantica e ale località de Vilafontana (parchè Vilafontana l'è a metà con Bovołon e Isola de ła Scała) e Bagnolo (sud-ovest). El paese l'è traversò da du fiumi, el Bussè e el Piganzo che i se buta in 'tel Tartaro.

El sestièr el confina a nord col sestièr de Canarégio e a est col sestièr de Casteo méntre el xé cołigà al sestièr de San Poło traverso el Ponte de Rialto e a queo de Dorsoduro traverso el Ponte del'Academia.

La Storia del Botswana la parte da la presensa de popoli boscimani en te la region za en tel paleolitico. I eventi i ga acelerà en tenpi storici, co le migrasioni de i popoli del sud e la proclamasion del protetorato, che la porterà al Botswana moderno.

Ła storia de Polxeła ła xe ł'istesa che'l Połéxine par tuta ła prima mità del XX sècoło: inteła prima guera mondiałe Polxeła ła gà dà ła vida dei só soldà ał'Itałia ma no ghe xe stà bataje da 'ste parte, e co ghe xe stà el fasixmo se gà notà soło croniche lexiere: ła piéna intel 1926 che ła xe stà tegnùa drento i arxeni co i sachi de sabia, o el Po giazà intel 1929 che se podeva ndar intel feraréxe a pié o sbrisando de sóra dei slitin fati in cà. Inteła seconda guera mondiałe Polxeła ła xe stà bombardà qûalche volte dai ałeati in tra'l 1944 e'l 1945 par via che ghe jera el ponte in barche.

El laoro de Cale come produtor xe continuà 'ntel 1974 co'l gà firmà par laIsland, ocupandose dei dischi de Squeeze, Patti Smith, The Modern Lovers e Sham 69. Durante sto perdio, el xe stà anca scovridor de tałenti par la Island.
El teritorio el se estende intra i pie de ła Cordiłiera Oriental (Serra de Cochabamba e Serrania San Marco) a ovest e ła xona dei Llanos, al confin co Braxil e Paraguai. A nordest se cata el altopian de Huanchaca.

'Ntel 2002 ne łe sałe sìnematografeghe xe insìo el so film Nati stanchi; 'ntel 2003 i gà publicà do łibri Stanchi e Vuoti a perdere par la Kovalsky editor; infra el 2006 e'l 2012 i gà prexentà el tełexornałe satirico Striscia la notizia, in onda so Canałe 5, 'ntel periodo tra marso/avrìl e xugno. I gà partesipà al Festival de Sanremo 2007 conquistando i favori del publico sia pa'l sketch che i gà interpretà, dedicà a ła memoria de Don Pino Puglisi, vitima de ła mafia. El segondo film de Ficarra e Picone, il 7 e l'8, el 16 marso 2007 xe usìo ne łe sałe itałiane, rivełandose 'na sorpresa par queło che rivarda i incàsi.

Fintanto che ła xe stà de sota dei venesiani, Polxeła ła xe spanìa parché la jera inte'na posision asè inportanta par ła strategìa; intel XVI sècoło i gà tirà su el Sostegno, che'l jera na specie de ponte co na seranda granda che no ła faxéa ributar inteła Fosa l'aqua del Po co'l jera in piena. Anca dełe fameje inportante de Venesia łe gà tirà su na viła o na cà a Polxeła: par exenpio i Grimani, i Donà, i Fòscari e i Morosini.

El confina a nord-ovest co'l stato del Nayarit, a nord co Zacatecas e Aguascalientes e a est con i Stati de Michoacán, Guanajuato e Colima. Ła so cavedal ła xe Guadalajara.

Ła Regata Storica xe 'na inportante manifestasión sportiva anesa a 'na rievocasión storica, che gà lògo a Venesia lóngo el Canal Grando ła prima domenega de Setenbre.

I ełementi de'l clima i xe che i fenomeni fixici mixurabiłi (che i vien mixurai da łe stasion meteo) che inte łe łoro difarenti conbinasion i definise el clima. Pa' fatori de'l clima se intende inveçe łe condision che produxe variasion so i ełementi de'l clima: i se połe distinguere in fatori xonałi e fatori giografici.

Storicamente, el łatin o el romanxo i’ è stè łe łéngoe ofisiałi de sta rejón. In ogni caxo, el basco l’ era riconosuo esplicitamente in serte aree: el fuero (statuto giuridico łocałe) de ła vale Ojacastro cołonixà da baschi (deso en Ła Rioja) el permetea ai abitanti de uxar el basco in te i procesi legałi durante el Doxento e Trexento.

Na campagna nternasional sostegnuda da la rivista italiana Nigrizia gha spinto la Firestone a cambiar le so politiche lavorative en Liberia.

'Ntel 1957 el gà fato el so debuto nel sinema in Un uomo sbagliato, mentre in tv xe conparso in un epixodio del straseguìo 'Alfred Hitchcock presenta', refarense che ghe gà permeso, un puochi de ani drìo, de eser sielto pa'l ròło del fio inlegìtimo de Robert Mitchum in A casa dopo l'uragano, film che gà otegnùo un otimo suceso. Al steso tenpo el gà continuà a loarare a Broadway, dove 'ntel 1958 el gà recità in The Pleasure of His Company, che ło gà portà a firmàr un contrato co' ła MGM.

Łe forme de declinassión le pol variar in te i diversi diałeti, par exenpio: norekin (forma comune a tuti i diałeti eceto el bizkaiera), noregaz (bizkaiera) e norekilan (forma enfatica del zuberera).
Fioła d'arte (del tufatore Giorgio Cagnotto e de l'ex-tufatrice Carmen Casteiner ), ła detien el record de esere stà ła prima tufatrice italiana a vinçere 'na medaja ai campionati mondiałi.

La popolasion la gha però continuà a domandar cambiamenti. La majoria de i abitanti i xera del clan Issa, ma le legi francexi ghe dava la citadinansa a la minoransa afar. Co la lege so la citadinansa la xe stà cambià, anca i raporti de forsa politega i xe cambià. En tel referendum del magio 1977 la majoria la gha sielto l’indipendensa. En giunio 1977, Gibuti el xe diventà indipendente e Hassan Gouled Aptidon el xe stà eleto presidente. En tel 1981, Aptidon el gha trasformà la republica en no stato monopartitico. En tel 1991, la guera sivile la xe sciopà tra el governo e i guerilieri afar del Fronte par la Ricostrusion de l’Unità e la Democrasia. El conflito el xe terminà en tel 1994 co on tratato de paxe e l’entrata del Fronte en tel governo. Aptidon el xe stà rieleto en tel 1997 ma el gha lasà el potere en tel 1999 a 83 ani de età. So neodo, Ismail Omar Guelleh, el xe diventà presidente al so posto. Guelleh el xe sta rieleto en tel 2005. El so primo ministro el xe on afar, e afar el xe anca el ministro de i esteri. El governo parò el rimane saldamente en mane de la majoria somala. Le tensioni etniche le continua a dividar el paexe.

Ła pena de morte ła vien eseguia par mexo de ła iniezione letale, ła camera a gas ła vien incora usada par i crimini fati prima del 25 de marso 1994.

Finìa anca ła dominasion fransexa, intel 1815 Polxeła ła xe ancora inportante par ła strategìa: deso el confin tra el Regno Lombardo Vèneto e ło Stato Pontificio el xe stà spostà fin a tòr drento tuta ła tera del Połéxine che ła se catava a nor da Po, e i ne ga dà ała Provincia de Rovigo łe tere che ła gà ancora incò. El Po el se podéa navigar, el jera inportanto asè par el Regno; ghe jera batełi che ndaxéa su e zo par el fiume e i se fermava anca a Polxeła, che ła ndaxéa su ł'economìa.

'Ntel 1970, inaxonta a ła so carièra cofà produtor, Cale gà tacà a registrare i so albun da sołista. El primo disco, Vintage Violence, a despèto del titoło gà muxeghe folk-pop, abastansa łontane dal stiłe sperimentałe mostrà nei Velvet Underground. In seguito, el gà cołaborà co' el conponidor clasego, Terry Riley, a ła conpoxision strumentałe Church of Anthrax. I so esperimenti co' ła muxega clasica xe andà 'vanti 'ntel nel 1972 co' el segondo albun da sołista The Academy in Peril.

Arnaccio, Casciavola, Laiano, Latignano, Marciana, Montione, Musigliano, Navacchio, Pettori, Ripoli, San Benedetto, San Casciano, San Frediano a Settimo, San Giorgio a Bibbiano, San Lorenzo a Pagnatico, San Lorenzo alle Corti, San Prospero, San Sisto al Pino, Santo Stefano a Macerata, Titignano, Visignano, Zambra

Ła confina a nord co' ła Provincia de Ferara, a est co' ła Provincia de Ravena, a sud co' ła Toscana (Provincia de Firense, Provincia de Prato e Provincia de Pistoia) e a ovest con ła Provincia de Modena.
El teritorio del Sentrafrica el xera stà adocià da la Fransa che la gavea espreso el desiderio te metarlo ne la so zona de influensa a la Conferensa de Berlin. I francexi i xe rivà en te la zona en tel 1887 co i gha firmà n’acordo co el Stato Libaro del Congo par verghe el control del la destra Oubangui, el fiume che limita el paexe a sud. En tel 1889, i francexi i ga costruio el forte de Bangui e en tel 1894 el teritorio de Oubangui-Chari el xe diventà on teritorio francexe. El xe solo en tel 1903, dopo che i gha vinto la batalia de Kousseri contro el sultan az-Zubeir, che i francexi i ga stabilì n’aministrasion unitaria. Co Ciad, Congo e Gabon la gha formà la Federasion de l’Africa Equatoriale Francexe en tel 1910. Par tren’ani i francexi i ga dovù afrontar le rivolte de i sentrafricani che no volea saverghene de la colonia.

Inte'l 1994 xe stà da fóra el primo singoło 144, autoprodoto par méxo de ła Derotten Records: na caxa diskografega tirà sù da ła banda stesa. Ła Derotten Records ła sarà d'ajuto anka l'ano dopo, ko vién dà fóra Bar el primo albun. Doménte par kolpa de dei radégi Spasio el moła i Derozer. El ge tornarà dentro 4 ani dopo, inte'l 1998, el steso ano ke vién dà fóra Alla nostra età, el secondo albun de ła banda. Inte i ani a drio i ga seità a sonar tuti insieme, rivando a far tour in tuta Eoropa e inte ła Mèrika de'l Nord.

El confina a ovest co ła Fransa, a nord-ovest co ła Val d'Aosta, a nord co ła Svisera, a est co ła Lonbardia, a sud-est co l'Emiłia-Romagna e a sud co ła Liguria.

El 24 de otobre 1976 el ghà ospità la prima edision del Gran Premio del Giapon, primo gran premio de Formula 1 disputà en Asia. Dopo la seonda edision paro el xè stà abandonà dala masima serie motoristega; quando el Gran Premio del Giapon el xè tornà 'ntel calendario del mondiale de Formula 1, 'ntel 1987, le gare sele stae ospitae dal sircuito de Suzuka.

Ła Eoropa ła xe carga de lengue minoritárie, coalcheduna ła xe pi parlà diritura de na łengua ofixiałe de naltro Stato ropeo. Ghe xe xerte łengue minoritárie inte on Stato che le xe ofixiałi inte nantro (esenpi: Catałán minoritário in Spagna, Itałia e Francia, ofixiál in Andorra - Svedexe minoritário in Finlandia, ofixiál in Svezia)

Ła tera del comun de Polxeła ła gà scuminsià a vegner fora da nóvo dałe magagne de l'ałuvion secołar de l'Àdexe intel X sècolo o intornovìa. Par tuto qûel tenpo ła tera ła gera stà drìo far sù i połexini (xe stà par qûeło che tuta ła xona ła xe stà ciamà Połexine par antonomàxia); 'sti połexini i gera dełe ixołéte che łe vegnéva fora par caxo dai palùi e i ghe tirava sù dełe caxéte, parò 'ste ixołete no łe tegnéva łongo par via che el Po, el Canal Bianco e l'Àdexe i seitava vegner fora dai arxeni.

Sìndico: Giuseppe Trabucchi (Lista Civica di centrosinistra) dal 14/06/2004Sentrałin comunal: 045 7830411Posta eletronica: info@comuneillasi.it